শ্রীরামপুরে সুকান্ত মজুমদারের পাল্টা কটাক্ষ জয়প্রকাশের

নদিয়া: গয়েশপুর (Gayeshpur) পুরসভার তৃণমূল কংগ্রেসের (mc) বিজয়া সম্মিলনী (Bijoya) ঘিরে জমে উঠল রাজনৈতিক আবহ। কর্মী-সমর্থক থেকে সাধারণ নাগরিক, সবাই ভেবেছিল ২০২৬ সালের বিধানসভা নির্বাচনকে (West Bengal Assembly Election) সামনে রেখে একযোগে সংগঠিতভাবে কাজ করার স্পষ্ট বার্তা দেবেন তৃণমূলের রাজ্য সভাপতি জয়প্রকাশ মজুমদার। তেমনই বার্তাই দিলেন তিনি, দলের ঐক্য ও তৃণমূল স্তরের কর্মীদের সক্রিয় ভূমিকার উপর জোর দিয়ে (District News)।

তবে এদিনের অনুষ্ঠান ঘিরে আরও এক রাজনৈতিক প্রতিক্রিয়া দেখা গেল। সম্প্রতি হুগলির শ্রীরামপুরে বিজেপির রাজ্য সভাপতি সুকান্ত মজুমদারের মন্তব্যের জবাব দিতে ছাড়লেন না জয়প্রকাশ মজুমদার। পাল্টা প্রতিক্রিয়ায় তিনি বলেন, “সুকান্তবাবু একজন শিক্ষানবিস রাজনীতিবিদের মতো কথা বলেছেন। তাঁর দলের লোকেরাই এই বক্তব্যের সঙ্গে একমত হবেন না।”

আরও পড়ুন: হারিয়ে যাওয়া বাচ্চাকে উদ্ধার করে পরিবারের কাছে ফিরিয়ে দিল গয়েশপুর ফাঁড়ির পুলিশ

জয়প্রকাশবাবুর এই মন্তব্যে রাজনৈতিক মহলে নতুন করে আলোচনা শুরু হয়েছে। তিনি আরও বলেন, “তৃণমূল কংগ্রেস মানুষের পাশে থেকে কাজ করে, উন্নয়নের রাজনীতি করে, আর বিজেপি শুধুই বিভাজনের রাজনীতি জানে।”

গয়েশপুরের তৃণমূল বিজয় সম্মিলনীতে ছিল উৎসবমুখর পরিবেশ, ঢাকের বাদ্য, পতাকা, শোভাযাত্রায় ভরে উঠেছিল এলাকা। উপস্থিত কর্মী ও নেতারা একযোগে শপথ নেন, আগামী নির্বাচনে আরও বড় ব্যবধানে তৃণমূল কংগ্রেসকে জয়ী করবেন।